Rijeka, 25. listopada 2019.g.

**POZIV ZA MEDIJE**

**SVEČANO PREDSTAVLJANJE PROGRAMA RIJEKE - EUROPSKE PRIJESTOLNICE KULTURE ZA 2020. UZ DRUŽENJE SA SPONZORIMA I MEDIJIMA**

**U srijedu, 30. listopada 2019. godine, s početkom u 19.30 sati u prostoru Exportdrva u Rijeci, Delta 11,** održat će se svečano predstavljanje programa Rijeke - Europske prijestolnice kulture za 2020. uz druženje sa sponzorima i novinarima.

Riječ je o događanju na koje je **ulaz otvoren uz predočenje pozivnica** zbog ograničenog broja ljudi. U tom smislu **na dio novinara, urednika i ravnatelja medijskih kuća i redakcija upućene su pozivnice.** No, **događaj je otvoren za medijsko praćenje pa vas ovim putem pozivamo da na događanje slobodno uputite fotografe, snimatelje i novinare koji će s događaja izvijestiti javnost.**

**Ulaz će za predstavnike medija koji nisu dobili fizičke pozivnice biti omogućen uz prethodnu najavu na mail** [press@rijeka2020.eu](mailto:press@rijeka2020.eu) **i potom predočenje press iskaznica ili osobnih iskaznica na ulazu na događanje.**

**Molimo Vas stoga da popis osoba iz vaše redakcije koje će, povrh već pozvanih novinara, pratiti događanje pošaljete na navedenu mail adresu do utorka, 29. listopada 2019. u 12.00 sati. Predstavnici medija koji su primili pozivnice na događanje ne moraju dodatno najavljivati svoj dolazak ovim putem.**

Svečanost predstavljanja programa namijenjena je sponzorima, pokroviteljima i medijima, a okupit će i niz uvaženih gostiju među kojima su veleposlanici, predstavnici ministarstava, gradova, općina te predstavnici organizacija koje partnerski sudjeluju u provedbi projekta Europske prijestolnice kulture.

Na ovoj će svečanosti također biti predstavljeno i prvo izdanje programske knjige koja okuplja najveći dio programa koji će u Rijeci biti izvedeni tijekom 2020.

Podsjećamo, dijelovi programa predstavljani su tijekom rujna i listopada predstavnicima medija, što će se nastaviti i u studenom, a **program će, osim na ovoj svečanosti, također biti predstavljen i početkom prosinca, na Korzu, odnosno jednom od riječkih trgova, u glazbenom događanju namijenjenom svim građanima Rijeke i okolice.**

**Okvirni scenarij događanja u Exportdrvu 30.10.2019. donosimo u nastavku:**

19:30 Okupljanje gostiju – video mapping, DJ glazba

20:15 Pozdravna obraćanja predstavnika Grada Rijeke i projekta Europske prijestolnice kulture

20:25 Kratka obraćanja visokih uzvanika svečanosti *(prema potvrdi dolaska)*

20:30 Plesna točka *Pokreni se*, nastup na pozornici

20:35 Predstavljanje partnera projekta

20:40 Predstavljanje najznačajnijih dijelova programa za 2020. video animacijom na led ekranu

20:45 Predstavljanje voditelja i organizacija programskih cjelina projekta EPK.

20:50 Glazbeno iznenađenje večeri

21:10 Najava prvog izdanja programske knjige koju uzvanici dobivaju na odlasku

21:15 DJ glazba, projekcije u prostoru, druženje uzvanika

**Unaprijed se zahvaljujem na odzivu,**

**podsjećam na obavezu prijave mailom i srdačno vas pozdravljam.**

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42